Diari Oficial de la Generalitat Valenciana


Sumari del DOGV 4477, del 09-04-2003 (2003/3914)

ORDE de 4 de març de 2003, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4477

Data del DOGV
:   09-04-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/3914


Data del document
:   04-03-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Moncada
    * Sant Vicent del Raspeig
    * València
    * Eliana, l'
    * ensenyament privat
    * centre d'ensenyament

ORDE de 4 de març de 2003, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2003/3914]
  
Els expedients han sigut incoats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i l'informe favorable de la Inspecció Educativa referent a la relació de professors i titulacions respectives o, si és procedent, el compromís d'aportar-la abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, l'Orde de 2 de febrer de 1998 (DOGV de 11.03.98), de la Conselleria de Cultura Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991, de 14 de juny i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament en els nivells indicats a cadascun dels centres que s'assenyalen en l'annex, amb les característiques, el nombre d'unitats i capacitat màxima de llocs escolars que s'hi especifiquen, de conformitat amb allò establert en la disposició transitòria segona, punt 2, de la la Llei Orgànica 10/2002, de 23 de desembre, de Qualitat de l'Educació (BOE de 24.12.02).
  
Segon
  
Modificar simultàniament, si és procedent, l'autorització corresponent als altres nivells educatius dels centres, en els termes que s'assenyala en l'annex, com a composició resultant de la resta del centre.
  
DISPOSICIONS ADDICIONALS
  
Primera
  
Els centres que s'han compromés però no han aportat la relació completa de professors i titulacions respectives de les ensenyances que s'autoritzen, hauran de fer-ho davant de la Direcció Territorial de Cultura i Educació corresponent, que haurà d'aprovar-la, previ informe de la Inspecció Educativa, abans de l'inici de les activitats corresponents, i quedarà, fins al seu compliment, ajornada la posada en funcionament d'esteses.
  
Segona
  
Els centres han de complir el que es disposa en l'article 6 del Reial Decret 1.004/1991, de 14 de juny (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Tercera
  
Les presents autoritzacions donaran lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 4 de març de 2003
  
El conseller de Cultura i Educació
  
MANUEL TARANCÓN FANDOS
  
ANNEX
  
Centre: PEÑAFORT
  
Titular: J. Andrés Canales Pérez
  
Domicili: C/ Rio Turia, 37, Urb. Sol y Luz
  
Localitat: 03656-Sant Vicent del Raspeig
  
Província: Alacant
  
Codi: 24099896
  
Ensenyaments i capacitat màxima que s'autoritzen:
  
- Educació Infantil, primer cicle, amb 6 unitats i 74 llocs escolars, de manera que el centre queda configurat en la seua totalitat amb la següent composició:
  
- 6 unitats d'Educació Infantil, primer cicle, amb 74 llocs escolars, distribuïts de la següent manera:
  
2 unitats per a xiquets de 0 a 1 any, amb 16 llocs escolars
  
2 unitats per a xiquets de 1 a 2 anys, amb 26 llocs escolars
  
2 unitats per a xiquets de 2 a 3 anys, amb 32 llocs escolars
  
- 6 unitats d'Educació Infantil, segon cicle, amb 121 llocs escolars.
  
Centre: NATURA
  
Titular: Carmen Rodríguez González
  
Domicili: C/ Dolores Alcaide, 14, baix
  
Localitat: 46921-València
  
Província: València
  
Codi: 59493596
  
Ensenyaments i capacitat màxima que s'autoritzen:
  
- Educació Infantil, segon cicle, amb 3 unitats i 48 llocs escolars, de manera que el centre queda configurat en la seua totalitat amb la següent composició:
  
- 3 unitats d'Educació Infantil, primer cicle, amb 36 llocs escolars, distribuïts de la següent manera:
  
1 unitat per a xiquets de 0 a 1 any, amb 8 llocs escolars
  
1 unitat per a xiquets de 1 a 2 anys, amb 13 llocs escolars
  
1 unitat per a xiquets de 2 a 3 anys, amb 15 llocs escolars
  
- 3 unitats d'Educació Infantil, segon cicle, amb 48 llocs escolars.
  
Centre: LES ENFANTS
  
Titular: M. Francisca Alfonso Gassent
  
Domicili: C/ Mariano Benlliure, 16
  
Localitat: 46441-Moncada
  
Província: València
  
Codi: 66114738
  
Ensenyaments i capacitat màxima que s'autoritzen:
  
- Educació Infantil, primer cicle incomplet, amb 2 unitats i 30 llocs escolars, de manera que el centre queda configurat en la seua totalitat amb la següent composició:
  
- 2 unitats d'Educació Infantil, primer cicle incomplet, amb 30 llocs escolars, distribuïts de la següent manera:
  
1 unitat per a xiquets de 1 a 2 anys, amb 13 llocs escolars
  
1 unitat per a xiquets de 2 a 3 anys, amb 17 llocs escolars
  
- 3 unitats d'Educació Infantil, segon cicle, amb 68 llocs escolars.
  
Centre: RIVAS LUNA
  
Titular: María Elisea García Rivas
  
Domicili: C/ Pintor Eustaquio Segrelles, 7
  
Localitat: 46782-L'Eliana
  
Província: València
  
Codi: 88754142
  
Ensenyaments i capacitat màxima que s'autoritzen:
  
- Educació Infantil, segon cicle, amb 3 unitats i 53 llocs escolars, de manera que el centre queda configurat en la seua totalitat amb la següent composició:
  
- 3 unitats d'Educació Infantil, segon cicle, amb 53 llocs escolars.
  
- 6 unitats d'Educació Primària, amb 150 llocs escolars